Document ID: 32014D0841

KOMISSION TÄYTÄNTÖÖNPANOPÄÄTÖS,
annettu 26 päivänä marraskuuta 2014,
luvan antamisesta Portugalille käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun täytäntöönpanopäätöksen 2013/749/EU, Euratom muuttamisesta
(tiedoksiannettu numerolla C(2014) 8922)
(Ainoastaan portugalinkielinen teksti on todistusvoimainen)
(2014/841/EU, Euratom)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan atomienergiayhteisön perustamissopimuksen,
ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 4 artiklan 4 kohdan ja 6 artiklan 3 kohdan toisen luetelmakohdan,
on kuullut omien varojen neuvoa-antavaa komiteaa,
sekä katsoo seuraavaa:
(1)
Neuvoston direktiivin 2006/112/EY (2) 377 artiklan mukaan Portugali saa jatkaa mainitun direktiivin liitteessä X olevan B osan 10 kohdassa mainittujen liiketoimien vapauttamista arvonlisäverosta edellytyksin, jotka olivat voimassa kyseisessä jäsenvaltiossa 1 päivänä tammikuuta 1989; kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
(2)
Huhtikuun 10 päivänä 2014 antamassaan vastauksessa 19 päivänä helmikuuta 2014 päivättyyn komission kirjeeseen (3), joka koski arvonlisäverosta kertyviin omiin varoihin kohdistettavien tarkastusten yksinkertaistamista, Portugali pyysi komissiolta lupaa käyttää varainhoitovuosia 2014-2020 koskevassa, arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta. Portugali on osoittanut, että prosenttiosuus on säilynyt ajan kuluessa vakaana. Portugalille olisi tämän vuoksi annettava lupa käyttää kiinteää prosenttiosuutta arvonlisäverosta kertyvien omien varojen perusteen laskennassa komission lähettämän kirjeen mukaisesti.
(3)
Portugali on pyytänyt komissiolta lupaa käyttää EKT 2010 -perusteisia kansantalouden tilinpidon tietoja vuodelta 2011 arvonlisäveron painotetun keskimääräisen verokannan laskemiseksi varainhoitovuodelta 2014. Uusimmat käytettävissä olevat EKT-95:n mukaiset, riittävällä tasolla eritellyt kansantalouden tilinpidon tiedot ovat vuodelta 2010, ja EKT 2010 -perusteiset, riittävällä tasolla eritellyt kansantalouden tilinpidon tiedot saadaan käyttöön vuodelta 2011 siihen mennessä, kun Portugalin on toimitettava selvitys arvonlisäverosta kertyvien omien varojen perusteesta varainhoitovuodelta 2014. Portugalille olisi sen vuoksi annettava lupa käyttää EKT 2010 -perusteisia kansantalouden tilinpidon tietoja vuodelta 2011 arvonlisäveron painotetun keskimääräisen verokannan laskemiseksi varainhoitovuodelta 2014.
(4)
Euroopan parlamentin ja neuvoston asetuksen (EU) N:o 549/2013 (4) (EKT 2010) 10 artiklan 2 kohdan mukaan jäsenvaltiot voivat käyttää EKT 2010 -perusteisia tietoja arvonlisäverosta kertyvien omien varojen perusteen määrittämisessä niin kauan kuin päätös 2007/436/EY, Euratom (5) on voimassa, jos vaadittuja EKT-95:n mukaisia yksityiskohtaisia tietoja ei ole saatavilla.
(5)
Avoimuuden ja oikeusvarmuuden vuoksi lupa olisi myönnettävä määräaikaisena.
(6)
Sen vuoksi komission täytäntöönpanopäätöstä 2013/749/EU, Euratom (6) olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan täytäntöönpanopäätös 2013/749/EU, Euratom seuraavasti:
1)
Korvataan otsikko seuraavasti:
.
2)
Korvataan 1 artikla seuraavasti:
”1 artikla
Arvonlisäverosta kertyvien omien varojen perusteen laskemiseksi vuoden 2013 tammikuun 1 päivästä vuoden 2013 joulukuun 31 päivään ulottuvalta jaksolta Portugalilla on lupa käyttää likimääräisiä arvioita seuraavien direktiivin 2006/112/EY liitteessä X olevassa B osassa tarkoitettujen liiketoimiluokkien osalta:
Henkilökuljetukset (10 kohta).”
3)
Lisätään 1 a artikla seuraavasti:
”1 a artikla
Portugali saa vuoden 2014 tammikuun 1 päivästä vuoden 2020 joulukuun 31 päivään ulottuvan jakson osalta käyttää arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 10 kohdassa tarkoitettujen liiketoimien (henkilökuljetukset) tapauksessa prosenttiosuutta, joka on 0,03 prosenttia perusteen välisummasta.”
4)
Korvataan 2 artikla seuraavasti:
”2 artikla
Portugalille annetaan lupa käyttää liiketoimien tilastoluokittain jakamista varten EKT 2010 -perusteisia kansantalouden tilinpidon tietoja vuodelta 2011 arvonlisäverosta kertyvien omien varojen perusteen laskemiseksi varainhoitovuodelta 2014.”
2 artikla
Tämä päätös on osoitettu Portugalin tasavallalle.
Tehty Brysselissä 26 päivänä marraskuuta 2014.

Labels: 2
19
8
3
18
15